Марскія павукі

Марскія павукіНапісанне Марскія павукі ў адпаведнасці з БЭ ў 18 тамах., Т.10. Мн., 2000, С.136 (Pantopoda, Gerstaeker, 1862) — клас марскіх хеліцэравых (Chelicerata).

 Апісанне 
Даўжыня 0,8—72 мм. Цела складаецца з масіўнага хабатка, сегментаванага тулава і кароткага хваставога аддзела. На спіне вочны бугор з 4 вокамі. 1-я пара канечнасцей (клюшнепадобных) служыць для захопу корму, 2-я і 3-я шчупальцападобныя пары — для дотыку (а ў самцоў 3-я і для выношвання патомства), 4—7-я пары — хадзільнью ногі (з размахам ад 1,4 мм да 50 см). Унутры іх знаходзяцца адгалінаванні кішэчніка і палавыя залозы.

 Пашырэнне 
Вядомы з ніжняга дэвону (каля 400 млн. гадоў назад). Жывуць практычна на ўсіх глыбінях, ад літаралі да абісалі, ва ўмовах нармальнай салёнасці. Сустракаюцца ва ўсіх морах. У цяперашні час вядома больш за 1000 сучасных відаў. Часам марскіх павукоў вылучаюць з хеліцэравых ў самастойны таксон.

 Асаблівасці біялогіі 
Драпежнікі і паўпаразіты, кормяцца мяккімі тканкамі донных беспазваночных.

Раздзельнаполыя, развіццё з ператварэннем.

 Літаратура 

 Cotton, T.J., & Braddy, S.J. (2004). The phylogeny of arachnomorph arthropods and the origin of the Chelicerata. // Transactions of the Royal Society of Edinburgh: Earth Sciences, 94: 169—193.  
 Dunlop J. A. & C. P. Arango (2005). Pycnogonid affinities: a review. // Journal of Zoological Systematics and Evolutionary Research 43: 8-21.  


Катэгорыя:Класы жывёл